ADB ปรับเพิ่มคาดการณ์ศก.จีนปี 2558 สู่ระดับ 6.9%
ADB ปรับเพิ่มคาดการณ์ศก.จีนปี 2558 สู่ระดับ 6.9% แต่ลดแนวโน้มศก.สหรัฐ,ญี่ปุ่น
3 ธ.ค. 2558

ธนาคารเพื่อการพัฒนาเอเชีย (ADB) ได้ปรับเพิ่มคาดการณ์การขยายตัวของเศรษฐกิจจีนในปี 2558 สู่ระดับ 6.9% จากเดิมที่ 6.8% โดยระบุถึงการบริโภคภาคเอกชนที่มีแนวโน้มสดใสขึ้น ขณะที่คงคาดการณ์การเติบโตของเศรษฐกิจจีนในปี 2559 ไว้ที่ 6.7%
ส่วนกลุ่มประเทศกำลังพัฒนาในเอเชียนั้น ADB ได้คงอัตราการขยายตัวทางเศรษฐกิจปีนี้ไว้ที่ 5.8% และปีหน้าที่ 6.0% ขณะเดียวกัน ADB ได้ปรับลดแนวโน้มการเติบโตของเศรษฐกิจญี่ปุ่นในปีนี้ ลงเหลือ 0.5% จาก 0.7% และได้ลดอัตราการขยายตัวทางเศรษฐกิจของสหรัฐในปี 2558 มาอยู่ที่ 2.5% จากเดิม 2.6%
ADB ระบุว่ากลุ่มประเทศกำลังพัฒนาของเอเชียมีแนวโน้มขยายตัวสอดคล้องกับคาดการณ์ แม้ว่าประเทศอุตสาหกรรมขนาดใหญ่หลายประเทศมีแนวโน้มอ่อนแรงลง
ขณะเดียวกัน การฟื้นตัวอย่างเชื่องช้าของเศรษฐกิจสหรัฐและภาวะซบเซาของเศรษฐกิจญี่ปุ่นได้ส่งผลให้มีการปรับลดตัวเลขการขยายตัวทางเศรษฐกิจในประเทศดังกล่าวในช่วงปี 2558 และ 2559
 
 